MUG AG ABE A 

Hitzak singularrean (etxean), pluralean (etxeetan) eta mugagabean (etxetan) 
deklinatzen dira. Baina kontuz: euskaraz mugagabea kasu jakin batzuetan egiten da; ez 
pentsatu, beraz, erdaraz indefinidoa egiten denean, ezinbestez euskaraz mugagabea 
egin behar denik! 



NOIZEGIN? 



1. Hiru galdegile hauekin: ZER/ZEIN/ZENBAT salbuespenik gabe. 

Zer ordutan etorri zara? 
Zein etxetara joango da? 
Zenbat laguni esan diozu hori? 

Beraz, erdarazko "a que casa" eta "a que casas", adibidez, biak "zein etxetara" 
dira euskaraz; testuinguruak argituko du. 

2. Zenbatzaile zehaztugabeekin: EDOZEIN, ZENBAIT/HAINBAT, HAINBESTE, 
ADINA/BESTE/BEZAINBESTE, ASKO, GUTXI... 

Edozein lekutan ibiltzen zarete. 
Zenbait pertsonak ez dakite hori. 

IZenbatek ez dakite hori. 
Hainbat ikaslek soilik egin dute ondo azterketa. 
IHainbatek soilik egin dute ondo azterketa. 
Non sartuko duzu hainbeste diru? 
Jende askok irakurri du liburu hau. 
Kale gutxitan ipini dute argia. 
Nik zuk adina adiskiderekin hitz egin dut 

3. Zenbatzaile zehaztuekin (zenbakiak): BAT, Bl, HIRU... talde osoa ez denean. 

Klaseko hamar ikasleek gainditu dute azterketa. (PLURALA) 
Klaseko hamar ikaslek gainditu dute azterketa. (MUGAGABEA) 

4. -(r)ik partitikoa, ezezkoetan eta baiezkoetan: 

Gaur ez dut ogirik erosi. 
Ba al daukazue zalantzarik? 

5. Izen bereziak: 

Mikeli gezurra esan diot. 

Bilbon egingo da manifestazioa. (atziki bereziak) 

6. Instrumental kasu askotan: 

Ikasgaia buruz (ez buruaz) ikasi zuen. 
Oinez (ez oineaz) etorri naiz. 
Negarrez hurbildu zitzaidan. 
Gauez hobeto sentitzen naiz. 

7. Zenbait leku-kasutan: sutan, uretan, belarretan, eguzkitan, euritan, zorretan, 
ezkerretara, eskuinetara, lotan, lotara, tokitan, mezatan, mezatara, perretxikotan, 
neskatara... 

Jarri eguzkitan; bestela, hoztu egingo zara. 
Lapikoa sutan ipini dut. 



8. Zenbait postposizio: ate ondoan, leiho aurrean, gogo falta... 

9. Aditz lokuzioak: hitz egin, su eman, on hartu, ondorio izan... 

Nekatuta nago eta lo egingo dut. 

Bizitzaz gogaituta bere etxeari su eman zion. 

Erortzean min hartu zuen. 

10. Atributua, batez ere joan, bihurtu, aukeratu, izendatu, hartu bezalako aditzekin. 

Morroi joan da. ( morro i beza l a ) 
Irakasle joan da herri txiki batera. (i rakas l e beza l a ) 
Ordezkariek idazkari aukeratu naute. (i dazkar i beza l a ) 
Sorginak igel bihurtu zuen zalduna. (i ge l batean ) 



ADITZA SINGULARREAN ALA PLURALEAN? 

Subjektua/objektua mugagabea denean aditza singularrean edo pluralean jarriko dugu: 

Pertsona asko etorri da/dira 
Gaur bi egunkari erosi dut/ditut 



NOLA DEKLINATU MUGAGABEAN? 

Hitza mugagabean deklinatu behar duzunean zalantzarik baduzu, bi aukera: taula 
kontsultatu edo ASKO/ZENBAT hitzez baliatu: 

1. ASKO: hitza bokalez bukatzen bada (etxe, guraso...); pentsa ezazu nola deklinatzen 
den ASKO kasu horretan, eta beste hitza ere berdin-berdin deklinatu behar duzu: 

askotan o (hainbat) etxetan 
askorekin o (hainbat) gurasorekin 

2. ZENBAT hitza kontsonantez bukatzen bada (haran, lagun...); pentsa ezazu nola 
deklinatzen den ZENBAT kasu horretan, eta berdin-berdin deklinatu behar duzu beste 
hitza ere: 

zenbatetan o (hainbat) haranetan 
zenbatekin o (hainbat) lagunekin 

Baina ez badakizu hitza nola bukatzen den ("gauz" ala "gauza"), orduan jai duzu! 



SALBUESPENIK? 

Mugagabe kasuak badira ere, bi salbuespen daude deklinatzean: 

1. Leku izen bereziak: Bilbon, Bilbora, Bilbotik... ( Bi l botan, Bi l botara, Bi l botik. 

2. Distantzia eta denbora neurketak, batzuetan biakonartzen badira ere: 

Bilbo ehun kilometrora/-tara dago. 

Bost urtetan herrixka berbera joan gara oporretan. 

Bost urtean (bost urtez) herrixka batean bizi izan zen. 

Handik bi astera jaso nuen bigarren gutuna. ( handik b i astotara ) 

Oso denbora gutxian bukatu zuen azterketa. ( gutxitan ) 



